Սուրեն Թադևոսյան (ռեժիսոր)

**Սուրեն Հրաչիկի Թադևոսյան** (), հայ ռեժիսոր, պրոդյուսեր։

## Կենսագրություն
Ծնվել է Երևան քաղաքում։ 1992 թվականին ավարտել է Երևանի Մուշեղ Իշխանի անվան թիվ 5 միջնակարգ դպրոցը։ Դպրոցն ավարտելուց հետո ընդունվել է Երևանի Մ. Հերացու անվան բժշկական ինստիտուտ, որտեղ էլ ընդգրկվել է ՈՒՀԱ «ԵրՄի» թիմի կազմում և 1992, 1994 թվականներին Մոսկվայում դարձել չեմպիոն։ 1992-93 թվականներին սովորել է «Գլաձոր» կառավարման համալսարանի տնտեսագիտական բաժնում։ 1996 թվականին ուսումը շարունակել և ավարտել է Մոսկվայի իրավաբանական համալսարանում՝ որպես իրավաբան։ 1994-98 թվականներին եղել է Հայաստանի ՈւՀԱ լիգայի գլխավոր խմբագիրը։ 2001-2004 թվականներին կինոռեժիսորություն է սովորել Իսպանիայի Վալենսիա քաղաքի «Escuela De Cine» կինոդպրոցում։ 2004-2011 թվականներին եղել է հայաստանյան տարբեր հեռուստաընկերությունների գլխավոր ռեժիսոր, գլխավոր պրոդյուսեր և փոխտնօրեն։ Եղել է «Արմատ» երաժշտական նախագծի և Նարեկ Բավեյանի պրոդյուսերը։ Մահացել է 2016 թվականի ապրիլի 11-ին Իսպանիայի Վալենսիա քաղաքում։

## Ստեղծագործական կյանք
Նկարահանվել է «Մեր բակը» ֆիլմի առաջին և երկրորդ մասերում։ Աշխատել է հայկական հեռուստաընկերություններում՝ հեղինակելով մի շարք հեռուստանախագծեր և հեռուստասերիալներ։ Նկարահանել է մի շարք երաժշտական և գովազդային տեսահոլովակներ, իսկ ԱՄՆ-ում անցկացվող «Գոլդեն Սթար» երաժշտական մրցանակաբաշխության ժամանակ Արսեն Սաֆարյանի «Հուշերի քաղաք» տեսահոլովակի համար արժանացել է «Տարվա լավագույն տեսահոլովակ» մրցանակին, իսկ 2010 թվականին՝ «Տարվա լավագույն ռեժիսոր» մրցանակին։ 2011 թվականին Իսպանիայի Բիլբաո քաղաքի կինոփառատոնում արժանացել է «Լավագույն կարճամետրաժ ֆիլմի սցենար» մրցանակին։

## Տեսահոլովակներ
* «Սիրո երեկո» - Արսեն Սաֆարյան (Տարվա լավագույն տեսահոլովակ)
* «Օրը և ներկան» - Սոֆի Մխեյան (Տարվա լավագույն տեսահոլովակ)
* «Սասունա պար» - Արմատ (Տարվա լավագույն տեսահոլովակ)
* «Գազար» - Արմատ (Տարվա լավագույն տեսահոլովակ)
* «Սեր քեզ համար» - Լիանա
* «Արժանի է» - Սոֆի Մխեյան և Սիրուշո (Տարվա լավագույն տեսահոլովակ)
* «Թաց սեր» - Լիլու (Տարվա լավագույն տեսահոլովակ)
* «Քո համար» - Միշո
* «Վերադարձրու իմ սերը» - Պարույր Գրիգորյան
* «Մայրո» - Աղասի Իսպիրյան
* «Հույսի ճամփորդը» - Արմինկա, Գոգա, Արսեն Սաֆարյան, Արսեն Գրիգորյան, Պարույր Գրիգորյան, Սոֆի Մխեյան և Սոնա Ռուբենյան
* «Մամ» - Ռազմիկ Ամյան և Միշո (Տարվա լավագույն տեսահոլովակ)
* «Մնա» - Արսեն Գրիգորյան (Տարվա լավագույն տեսահոլովակ)
* «Ծիրան» - Համլետ Գևորգյան
* «Ուր է» - Արամե (Տարվա լավագույն տեսահոլովակ)
* «Հմայք» - Լիլիա
* «Խենթ օրեր» - Հասմիկ Մարգարյան
* «Հուշերի քաղաք» - Արսեն Սաֆարյան (մրցանակ Armenian Golden Star Awards-ի (ԱՄՆ) «Լավագույն տեսահոլովակ» անվանակարգում)
* «Երգը իմ տարերքն է» - Արմինկա և Ջուս
* «Քո հոգին» - Նարեկ Բավեյան
* «Կլինես իմը» - Նարեկ Բավեյան և Միշո
* «Bomba» - Tso FM
* «Երևանում» - Սամվել Վարդանյան
* «Իմ Հայաստան» - Վարդան Առաքելյան
* «Առանց քեզ» - Նարեկ Բավեյան, Միշո և Սերժո
* «Արատտա» - Ռուբեն Սասունցի
* «Նարե» - Աղասի Իսպիրյան
* «Դու հետ կգաս» - Իրինա և Lil Ghost
* «Վերջին զանգ» - Նարեկ Բավեյան
* «Սիրում եմ քեզ» - Լայանա
* «Սպասիր, ընտրիր» - Նանա
* «Догадайся Позвони» - Նանա
* «Կռունկ» - Արաքս Կարապետյան
* «Լսիր» - Սիդնի
* «Մեր սիրված երգ» - Միշո
* «Չեմ մոռանա» - Նաստյա
* «Dream»
* «Դու իմ կողքին ես» - Արսեն Սաֆարյան և Սիդնի
* «Բարդ է» - Անի Քրիստի
* «Աղոթում եմ» - Նանա
* «Իմ Քույրիկ» - Նանա
* «Էլինար» - Արաքս Կարապետյան
* «Հարսանիք» - Սուրո և Սուպեր Սաքո

## Ծանոթագրություններ

Կատեգորիա:Հայ պրոդյուսերներ
Կատեգորիա:Հայ ռեժիսորներ
Կատեգորիա:Հայ սցենարիստներ